Samuel Kamau Wanjiru

Samuel Kamau Wanjiru (natus 10 Novembris 1986; mortuus 15 Maii 2011) fuit Keniensis longissimi spatii cursor.

Nyahururu in urbe Keniensi adulevit. Anno 2002 cursu selectivo vicit ut Sendai Ikue High School scholam secundariam Iaponicam adiret. Aetate sua 18, se Toyota Kyushu Iaponicae turmae cursuali coniunxit. Eodem anno gradum praestitutumMorgan, Silva: .athl record (top performance) primatus, summa, palma; break the - supero gradum praestitutum; -breaking primus, superus (LEV.) cursus marathonii dimidii Roterodami superavit, tempore 59 minutarum 16 secundarum.Ken Nakamura, (03-16-2006) "From Kenya to the World via Japan," IAAF.

Post duos annos marathonio in cursu Olympico Pechini, clipeum aureum Olympicum abstulit atque gradum praestitutum Olympicum superavit, tempore 2 horarum 6 minutarum 32 secundarum.Matthew Brown (08-24-2008) "Overcoming tumultous year, Wanjiru takes first Kenyan Olympic marathon victory," IAAF.

Anno secundo palmam cursibus marathoniis Sicagi Londiniique rettulit, quibus novum gradum utrisque continentibus statuit.Bob Ramsak (05-16-2011) "Samuel Wanjiru, Olympic Marathon champion, dies at 24,” IAAF.

Die 30 Decembris 2010, a Triza Njeri uxore minandi sclopeto formae AK-47 accusatus est.Jeré Longman (05-16-2011) “Mystery Remains in Death of Marathon Champion,” New York Times. Post quattuor dies ea discidium petivit.Robert Juma (01/13/2011) “Samuel Wanjiru’s marriage on the rocks as wife files for divorce,” Kenya’s Citizen. Die autem 23 Februarii ea actionem destitit.Wanjohi Hakio (02/24/2011) “Case Against World Champion Runner Wanjiru Withdrawn,” Nairobi Star.

 Obitus 
Die 15 Maii 2011 Nyahururu domi obiit. Utrum homicidio an morte voluntaria an casu perierit adhuc obscurum est.(05/18/2011) “Probe on Wanjiru death begins,” The Telegraph (Calcutta).
Njeri dixit se, domum reversa noctu, in lectu cum muliere virum suum vidisse. Quos visos, cubiculo compegit tunc domo aufugit. Paulo post exinde, ferunt, Wanjiru de maenianis saluit et occipite fracto mortuus est.

Multi autem a principio iudicaverunt custodes publicos, qui illico mortem voluntariam fuisse censuerunt,Tom Odula (05/16/2011),
“Olympic marathon champ Wanjiru commits suicide,” Forbes.
inepte gessisse.John Ngirachu (06/02/2011), “Police on the spot in Wanjiru death probe,” Daily Nation. Exempli causa, camerae CCTV imagines ceperunt raedae formae Landcruiser quae Njeri domum secuta est.(05/19/2011) “What the cameras recorded,” Daily Nation.

Die 1 Iunii, inspectione medica post mortem facta, Moses Njue Praefectus Pathologorum Civitatis ex palmarum genuumque vulneribus censuit ictum occipiti non casu factum esse.John Ngirachu (06/01/2011), “Doctors puzzled by new facts in Wanjiru’s death,” Daily Nation. Die 4 Iunii, Aemilia Rogena pathologa Universitatis Nairobensis adsensa est.Mugumo Munene (06/04/2011), “Wanjiru did not die from balcony fall, says doctor,” Daily Nation.

Hanna, mater athletae, caedem esse putans, corpus sepelire recusavit,David Macharia (06/07/2011), “Wanjiru’s mother in new bid to stop burial,” Daily Nation. at die die 11 Iunii iussu iudicis corpus sepultum est.John Ngirachu (06/11/2011), “Samuel Wanjiru’s final journey,” Daily Nation.

Mox Nairobiae Magistratu coram Summo investigatio nova fiet.Wanjiru Macharia (6/10/2011), “Wanjiru burial set to go ahead Saturday,” Daily Nation.

 Notae 

Categoria:Olympionicae
Categoria:Athletae Keniae
Categoria:Nati 1986
Categoria:Mortui 2011